হজযাত্রীদের টিকা নিতে স্বাস্থ্য পরীক্ষার রিপোর্ট লাগবে
হজযাত্রীদের টিকা নেওয়ার সময় সাত ধরনের মেডিকেল পরীক্ষার রিপোর্ট দেখাতে হবে। টিকা নেওয়ার জন্য স্বাস্থ্যকেন্দ্রও নির্দিষ্ট করে দিয়েছে সরকার।রোববার ধর্ম মন্ত্রণালয়ের এক সংবাদ বিজ্ঞপ্তিতে জানানো হয়, সরকারের নির্ধারিত মেডিকেল সেন্টারে হজযাত্রীদের টিকা নেওয়ার আগে তিন মাসের মধ্যে করা স্বাস্থ্য পরীক্ষার রিপোর্ট সঙ্গে নিতে হবে।ইউরিন আর/এম/ই; র‌্যান্ডম ব্লাড শুগার; এক্সরে চেস্ট পি/এ ভিউ; ইসিজি; সেরাম ক্রিয়েটিনিন, সিবিসি উইথ ইএসআর, ব্লাড গ্রুপিং অ্যান্ড আরএইচ টাইপিং– এই সাত ধরনের পরীক্ষার প্রতিবেদন দেখাতে হবে মেনিজাইটিস ও ইনফ্লুয়েঞ্জা টিকা নেওয়ার জন্য।৬৪টি জেলার সিভিল সার্জন অফিসে হজযাত্রীরা স্বাস্থ্যসেবা ও টিকা পাবেন।
এছাড়া ঢাকা মেডিকেল কলেজ হাসপাতাল; স্যার সলিমুল্লাহ মেডিকেল কলেজ ও মিটফোর্ড হাসপাতাল; শহীদ সোহরাওয়ার্দী মেডিকেল কলেজ হাসপাতাল; কুর্মিটোলা জেনারেল হাসপাতাল; সম্মিলিত সামরিক হাসপাতাল;  সরকারি কর্মচারী হাসপাতাল, ফুলবাড়ীয়া; মুগদা মেডিকেল কলেজ হাসপাতাল; কেন্দ্রীয় পুলিশ হাসপাতাল, রাজারবাগ; বাংলাদেশ সচিবালয় ক্লিনিক; শহীদ তাজউদ্দিন আহমেদ মেডিকেল কলেজ হাসপাতাল, গাজীপুর; শহীদ আহসান উল্লাহ মাস্টার জেনারেল হাসপাতাল, গাজীপুর; চট্টগ্রাম মেডিকেল কলেজ হাসপাতাল, সিলেট এমএজি ওসমানী মেডিকেল কলেজ হাসপাতাল, খুলনা মেডিকেল কলেজ হাসপাতাল, বগুড়া ২৫০ শয্যা বিশিষ্ট মোহম্মদ আলী হাসপাতাল এবং দিনাজপুর ২৫০ শয্যা বিশিষ্ট সদর হাসপাতালে টিকা নিতে পারবেন হজযাত্রীরা।পুরনো খবর:

সরকারের নির্ধারিত মেডিকেল সেন্টারে হজযাত্রীদের টিকা নেওয়ার আগে তিন মাসের মধ্যে করা স্বাস্থ্য পরীক্ষার রিপোর্ট সঙ্গে নিতে হবে।